Den 90-årige tidligere tyske soldat William Kraft hævder, at han var med til at grave tre store huller ved Aså i 1943.

Her skulle der efter hans udsagn være gravet store skatte ned under 2. verdenskrig. Den 90-årige tysker er nu vendt tilbage til Aså for at finde skatten. William Kraft var første gang i Aså sidste sommer for at lede efter skatten. Dog uden at han fandt frem til stedet, hvor han i 1943 var med til at grave de store huller. William Kraft mener, at hullerne blev gravet på en mark ikke langt fra havnen i Aså, men landskabet har ændret sig en del siden krigen, så den 90-årige tysker han endnu ikke være i stand til at udpege det rigtige sted. William Kraft bor i Aså på campingplads måneden ud, og han håber at komme på sporet af de nedgravede skatte.